497.20 ORDNI LI JWAQQAF L-AĠENZIJA TAL-KUNSILL MALTI GĦAX-XJENZA U T-TEKNOLOĠIJA L-AVVIŻ LEGALI 366 tal-2016. L-AVVIŻ LEGALI 366 tal-2016. 1. It-titolu ta’ dan l-Ordni hu Ordni li Jwaqqaf l-Aġenzija tal-Kunsill Malti għax-Xjenza u t-Teknoloġija. 2. Għandha titwaqqaf Aġenzija, li tkun magħrufa bħala l-Aġenzija tal-Kunsill Malti għax-Xjenza u t-Teknoloġija, li tkun awtonomau li tkun twettaq il-funzjonijiet li jkollhom x’jaqsmu mal-kummerċjalizzazzjoni ta’ attivitajiet li jirrigwardaw it-teknoloġija, ir-riċerka u l-innovazzjoni. 3. Funzjonijiet u dmirijiet tal-Aġenzija. L-Aġenzija għandu jkollha l-funzjonijiet u d-dmirijiet li ġejjin: (a) li twettaq bejgħ jew xiri bl-imnut u tippromwovi prodotti ġodda, tikkonċedi u tirċievi sponsorships, tipprepara, tqassam u tbiegħ pubblikazzjonijiet, torganizza u tikkonduċi programmi ta’ taħriġ u tikripostijiet għal attivitajiet; (b) li tidħol f’kull xorta ta’ ftehim mal-Kunsill Malti għax-Xjenza u t-Teknoloġija jew mal-Gvern jew ma awtoritajiet, entitajiet, jew persuni oħra għat-twettieq ta’ xi wieħed mill-għanijiet tal-Aġenzija; (ċ) li twettaq xi negozju jew attività li jistgħu jiġu kkunsidrati neċessarji, iwasslu jew huma anċillari għal jew konnessi ma’ xi wieħed mill-għanijiet tagħha. 4. Ministru responsabbli għall-Aġenzija. (1) Il-Ministru responsabbli għall-Aġenzija tal-Kunsill Malti għax-Xjenza u t-Teknoloġija jkun il-Ministru għall-Edukazzjoni. (2) Kap. 497. Kap. 497. Is-Segretarju Permanenti fi ħdan il-Ministeru għall-Edukazzjoni għandu jissorvelja l-Aġenzija kif hemm fl-artikolu 39 tal-Att dwar l-Amministrazzjoni Pubblika: Iżda s-Segretarju Permanenti fil-Ministeru ghall-Edukazzjoni jista’ jkun assistit f’dik is-superviżjoni minn xi Segretarju Permanenti ieħor kif hemm fil-provisoma l-artikolu 13(5) tal-Att dwar l-Amministrazzjoni Pubblika: Iżda wkoll jekk xi Ministru, li ma jkunx il-Ministru għall-Edukazzjoni, jassumi responsabbiltà għall-Aġenzija, din għandha tiġi sorveljata mis-Segretarju Permanenti f’dak il-Ministeru. 5. L-Aġenzija għandha tiġi regolata bid-dispożizzjonijiet tal-Att dwar l-Amministrazzjoni Finanzjarja u l-Verifika, kemm-il darba ma jingħadx xort’oħra fl-istatut tal-Aġenzija, u f’dak il-każ ikun u d-dispożizzjonijiet tal-istatut tal-Aġenzija li jipprevalu. 6. Arranġamenti speċjali oħra li japplikaw għall-Aġenzija. L-operazzjonijiet tal-Aġenzija għandhom isiru kif ikun hemm fl-istatut tal-Aġenzija. 7. Kap tal-Aġenzija. Kap. 497. (1) L-Aġenzija għandha tkun immexxija minn Uffiċjal Eżekuttiv Ewlieni li għandu jwettaq il-funzjonijiet u d-dmirijiet kollha tal-Uffiċjal Eżekuttiv Ewlieni tal-Aġenzija kif stipulat fl-Att dwar l-Amministrazzjoni Pubblika. (2) Ir-rappreżentanza legali u ġudizzjarja tal-Aġenzija taqa’ taħt l-Uffiċjal Eżekuttiv Ewlieni. 8. Bord Konsultattiv. (1) Il-Ministru responsabbli għall-Aġenzija jista’ jistabbilixxi Bord Konsultattiv biex jassisti lill-Uffiċjal Eżekuttiv Ewlieni fit-twettiq ta’ dmirijietu. (2) Bord konsultattivimwaqqaf taħt dan l-artikolu għandu jkun immexxi mill-Uffiċjal Eżekuttiv Ewlieni u magħmul minn mhux inqas minn żewġ u mhux iżjed minn erba’ membri li jinħatru mill-Ministru responsabbli għall-Aġenzija. (3) Ir-rimunerazzjoni li titħallas lill-membri tal-Bord Konsultattiv tal-Aġenzija għandha tkun skont xi direttivi u l-linji gwida li jistgħu jinħarġu mill-Aġenzija minn żmien għal żmien.